Ջիրոլամո Կասար

**Ջիրոլամո Կասար** (, ), մալթացի ճարտարապետ և ռազմական ինժեներ։ Ծառայության մեջ է գտնվել Մալթայի ասպետների ուխտում, որին անդամագրվել է 1569 թվականին։ Վալետա քաղաքի կառուցապատման աշխատանքներին սկզբում մասնակցել է որպես Ֆրանչեսկո Լապարելլիի օգնական, այնուհետև՝ որպես ինքնուրույն ճարտարապետ։ Նախագծել ու կառուցել է հասարակական, պաշտպանական, կրոնական և մասնավոր բազմաթիվ շինություններ, որոնց թվում են Մալթայի նոր մայրաքաղաքը դարձած Վալետայի Սուրբ Հովհաննես տաճարը, Սուրբ Հովհաննեսի ուխտի մեծ մագիստրների պալատը, հիվանդախնամ ասպետների իջևանատունը... Նրա հինգ զավակներից մեկը՝ Վիտտորիոն, գնացել է հոր ճանապարհով և նույնպես դարձել է ճարտարապետ ու ինժեներ։

## Կենսագրություն
Ջիրոլամոն ծագումով սիցիլիացի էր. նրա նախնիները Մալթա էին եկել մոտավորապես 1440 թվականին։ Երբ ավարտվել է թուրքերի  ձեռնարկած Մալթայի մեծ պաշարումը, ասպետական ուխտի ղեկավարների պատվերով, ճարտարապետ Ֆրանչեսկո Լապարելլիի հետ, նա ձեռնամուխ է եղել վնասված ամրությունների վերականգնման և նորերի կառուցման աշխատանքներին։ Ընդ որում՝ այդ ընթացքում հնարել է մի քանի նոր սարքեր ու հարմարանքներ։ Մալթայից Լեպարելլիի հեռանալուց հետո շինությունների նախագծման ու կառուցման նկատմամբ վերահսկողության աշխատանքները Ջիրոլամոյին են վստահվել։ Պաշտպանական կառույցներն ավարտելուց հետո անհրաժեշտություն է առաջացել անցնելու կրոնական, հասարակական, քաղաքացիական շինությունների կառուցմանը։ Ընդառաջելով Ջիրոլամոյին՝ ասպետական ուխտի ղեկավարությունը նրան ուղարկել է Իտալիա՝ Հռոմ ու Նեապոլ՝ ճարտարապետական գիտելիքներն ընդլայնելու և խորացնելու, նոր հմտություններ ձեռք բերելու։ 1569 թվականի ապրիլի 23-ին նա մեկնել է Մալթայից և շուրջ մեկ տարի անցկացրել Իտալիայում, խորությամբ ուսումնասիրել Վերածննդի և մանիերիստական ճարտարապետությունը, ինչպես նաև՝ քաղաքների պլանավորման հիմունքները։ Վերադառնալով հայրենի Մալթա՝ եռանդուն կերպով ձեռնամուխ է եղել զանազան շինությունների նախագծման ու կառուցման աշխատանքներին։
## Հիմնական աշխատանքները
**[[Վալետա]]յում**
* Մեծ մագիստրի պալատը (1570 - 1580);
* Աստվածամոր եկեղեցին (կարմելիտների ուխտի սրբավայր) (1573 - 1575); 
* Սանտա Լուչիա եկեղեցին (1571);
* Սանտա Մարիա եկեղեցին (1571 - 1575);
*Ագոստինյանների ուխտի եկեղեցին (1572 - 1575);
* Սբ. Հովհաննես տաճարը (1573 - 1577);
* Կասստիլիական իջևանատունը (1574);
*Պրովենցայի իջևանատունը (1574);
* Իտալական իջևանատունը (1574);
* Սբ. Կատերինա Ալեքսանդրիացու եկեղեցին (1576);
*Սբ. Պողոս եկեղեցին (1577);
*Կապուցինների ուխտի եկեղեցին (1588);
**[[Ռաբաթ (Մալթա)|Ռաբաթում (Մալթա)]]**
*Սանտ Ագոստո եկեղեցին Ռաբաթում (1571);
*Կապուցինների մատուռը  (1580);
* Վերդալա պալատը (1588);
*Սբ. Մարկոս եկեղեցին (1588).

## Գրականություն
*Achille Ferres - "*Descrizione storica delle chiese di Malta e Gozo*" https://books.google.it/books?id=jcwNAAAAQAAJ

## Պատկերասրահ



File: Church of St Catherine of Italy, Valletta.jpeg|Սբ. Կատերինա Ալեքսանդրիացու եկեղեցին
File: Castille at night.jpg|Կաստիլիական իջևանատունը
File: Sudika Valletta Grandmasters Palace.jpg|Մեծ մագիստրի պալատը
File: St Johns Co-Cathedral.jpg|Սբ. Հովհանես տաճարը
File: Building Malta.jpg|Վերդալա պալատը
File: Church of St Mark, Rabat.JPG|Սբ. Մարկոս եկեղեցին Ռաբաթում (Մալթա)
File: Valletta St Paul's Pro-Cathedral and Basilica Our Lady of Mount Carmel.jpg|Աստվածամոր եկեղեցին Վալետայում (կարմելիտների ուխտ)
Malta - Valletta - Triq Girolamo Cassar (St. James Bastion) 01 ies.jpg|Ջիրոլամո Կասարի պողոտան Վալետայում


## Ծանոթագրություններ

## Արտաքին հղումներ
* Página sobre Gerolamo Cassar

Կատեգորիա:Ճարտարապետներ այբբենական կարգով
Կատեգորիա:Մալթայի արվեստ